

BM ORSZÁGOS KATASZTRÓFAVÉDELMI FŐIGAZGATÓSÁG

KOMMUNIKÁCIÓS SZOLGÁLAT

**KÖZLEMÉNY**

**Csorváson szedett áldozatot a tűz**

Péntek reggel fél hét körül érkezett bejelentés a katasztrófavédelemhez, hogy Csorváson, a József Attila utcában a tetőszerkezet alatti részen füstöl egy ház, és valószínűleg az épületben tartózkodik valaki.

Hat járművel tizennyolc tűzoltó vonult a helyszínre, ahol egy nyolcvan négyzetméteres családi ház három helyisége égett. A tűzoltók több oldalról oltották a lángokat, a negyven négyzetméteren pusztító lángokat fél óra alatt sikerült eloltani. A szobában és az előszobában bútorok és felhalmozott szemét égett. Oltás közben megtalálták az épület lakójának holttestét.

A tűz keletkezésének körülményeit a katasztrófavédelem vizsgálja.

A tragikus lakástüzek megelőzhetőek lennének egy füstérzékelővel. A szoba közepén a plafonra szerelt füstérzékelő a tűz keletkezésének a legelején jelez, amikor még könnyű eloltani a kezdődő tüzet, illetve van még idő a menekülésre.

További információért Mukics Dániel tűzoltó alezredest, a BM Országos Katasztrófavédelmi Főigazgatóság szóvivőjét hívhatjaa **0620 669 36 13**-as számon.

Budapest, 2022.02.11.

BM Országos Katasztrófavédelmi Főigazgatóság

Kommunikációs Szolgálata